Quién será

**Quien será** או **Quién será la que me quiere a mí** (בספרדית "מי יאהב אותי?") או **Sway** (בגרסה באנגלית) הוא שיר אהבה בקצב הממבו שנכתב על ידי לואיס דמטריו  והולחן על ידי פבלו בלטרן רואיז , שהוקלט בגרסה אינסטרומנטלית בשנת 1953. השיר זכה להכרה בינלאומית בעקבות הגרסה באנגלית שביצע השחקן והזמר האמריקני דין מרטין בשנת 1954, תחת השם Sway.

## רקע
השיר Quién será הוקלט לראשונה בשנת 1953 בגרסת ממבו צ'ה צ'ה צ'ה אינסטרומנטלית על ידי המלחין המקסיקני פבלו בלטרן רואיז, ובגרסה בספרדית, באותה שנה, על ידי הזמר הקולומביאני נלסון פינדו . 
השיר עובד תחת השם Sway עם מילים חדשות באנגלית על ידי נורמן גימבל , ובוצע על ידי הזמר-שחקן האמריקאי דין מרטין בשנת 1954 והפך ללהיט בינלאומי.
המילים באנגלית מתארות זוג רקדנים הנעים לקצב של מרימבה. פירוש המילה Sway הוא מהלך ריקוד שבו הרוכב מפיל את בת זוגו לאחור תוך שהוא מחזיק אותה.
הזמר-שחקן המקסיקני פדרו אינפנטה  ביצע את הגרסה בספרדית של "Quién será" בסרט המקסיקני "בית הספר לנוודים"  משנת 1955, והגרסה המוקלטת של שלו זכתה להצלחה ברחבי אמריקה הלטינית.

### גרסת דין מרטין
נורמן גימבל כתב את המילים באנגלית שליר בשנת 1954, והשיר הוקלט על ידי דין מרטין בליווי תזמורתו של דיק סטאבילה. הקלטה זו הגיעה למקום ה-15 במצעד הלהיטים של מגזין בילבורד ולמקום השישי במצעד הבריטי.

### גרסת בובי ריידל
בשנת 1960 הקליט הזמר בובי ריידל  את הגרסה הראשונה מבין שתי גרסאות להיט של השיר, והגיע למקום ה-14 במצעד הבילבורד ולמקום ה-12 בקנדה. הקלטה מחודשת של השיר בשנת 1976 הגיעה למקום ה-27 במצעד Adult Contemporary.

### גרסת הצמד שאפט
צמד המוזיקה האלקטרונית הבריטי שאפט  הקליט את השיר "Sway", ששמו שונה ל-"(Mucho Mambo) Sway", והוציא אותו לאור ב-23 באוגוסט 1999 כסינגל הבכורה שלהם. גרסה זו מבוססת על גרסתה של רוזמרי קלוני משנת 1960, אך בעקבות מחלוקת עם בעלי זכויות היוצרים על הקלטתה, הקליטו שאפט קולות חדשים עם הזמרת דונה קנאל. הסינגל הגיע למקום השני במצעד הסינגלים הבריטי, לראש מצעד הסינגלים של ניו זילנד ולעשרת המקומות הראשונים בדנמרק, אירלנד, נורווגיה, שוודיה ובמצעד הסינגלים הקנדי. הסינגל נכלל מאוחר יותר באלבומם של הצמד משנת 2001, "Pick Up on This".

### גרסת מייקל בובלה
"Sway" זכה לגרסת כיסוי על ידי הזמר הקנדי מייקל בובלה עבור אלבום הבכורה שלו, "Michael Bublé", שיצא בשנת 2003. Sway נבחר לצאת כסינגל השלישי מהאלבום, ויצא לאור באוסטרליה ב-22 ביוני 2004.
גרסתו של בובלה לשיר הופיעה בתוכניות טלוויזיה ובסרטים כמו לאס וגאס, , מלקולם באמצע, הדייט שלי לחתונה, ו"אהבה בתפריט".
הווידאו קליפ לשיר בוים על ידי פיטר קסדן, שוחרר באופן בלעדי לערוצי מוזיקה אוסטרליים כדי לקדם את שחרור הסינגל. הקליפ מציג סצנות של בובלה מבצע את השיר באולפן, משולבות עם סצנות של בובלה נוהג במכונית דרך האאוטבק האוסטרלי. השחרור הנפרד, שני קליפים והשמעות חזקות ברדיו הביאו לכך שהשיר הגיע למקום ה-15 במצעד הסינגלים האוסטרלי ARIA, מה שהפך אותו לסינגל הגבוה ביותר של בובלה עד לאותו תאריך.

### גרסת הפוסיקט דולז
להקת הבנות האמריקאית הפוסיקט דולז (Pussycat Dolls) הקליטה את "Sway" ושחררה אותו כסינגל היחיד לפסקול "הנרקוד?", בכיכובם של ריצ'רד גיר וג'ניפר לופז משנת 2004. מאוחר יותר, נכלל השיר כרצועת בונוס באלבום הבכורה שלהם "PCD", משנת 2005.

### גרסאות נוספות
"Quién será?" ו-"Sway" הוקלטו עשרות פעמים על ידי אמנים רבים במהלך העשורים, רבים מהם נכללו בסרטים עלילתיים ובפרקים בטלוויזיה.
* מארי חוסה (1954) 
* קלאוודיה שולז'נקו (1959) 
* קוני פרנסיס (1960)
* רוזמרי קלוני ודמאסו פרז פראדו  (1960) 
* ג'ולי לונדון (1963) 
* קליף ריצ'רד (1965) 
* ברנט ספיינר (1997) 
* אניטה קלסי  (1998) 
* ארתורו אריאס וכרמלו מונייז (2005) 
* מייקל בובלה (2005) 
* פרז פראדו ורוזמרי קלוני (2008) 
* הראפרית סוויטי (2020) 
* מייקל בובלה וג'ייסון דירולו (2024)

### גרסה בעברית
הפזמונאי אברהם ברושי כתב מילים שונות לשיר, וקרא לו בשם "זנזיבר". השיר בוצע על ידי ישראל יצחקי בשנת 1959.

## קישורים חיצוניים
* 
* תרגום השיר לעברית, באתר Lyrics Translate
* אקורדים לשיר Sway, באתר Songsterr
* 20px Sway, במסד הנתונים הקולנועי IMDb
* 20px Sway, במסד הנתונים המוזיקלי AllMusic
* 20px Sway, במסד הנתונים המוזיקלי MusicBrainz
* 20px Sway, במסד הנתונים המוזיקלי Discogs
* 30px Sway, באתר המוזיקלי Genius
* 21px  Sway, באתר המוזיקה iTunes
* 20px Sway, באתר המוזיקה Spotify

#### בספרדית
* 
* 
* 

#### באנגלית
* 
* 
* 
* 
* 
* 

#### בעברית
* 

## הערות שוליים

קטגוריה:שירי דין מרטין
קטגוריה:שירים בספרדית
קטגוריה:שירי אהבה
קטגוריה:שירים על ריקודים
קטגוריה:פסקולי סרטים
קטגוריה:פסקולי טלוויזיה